હવે વાત સાબરમતીની. વર્ષોથી ત્યાં ગંદા પાણીનાં 36થી વધુ નાળાં હતાં. આજે પણ ઇન્દીરા બ્રીજની આસપાસ આવા ગંદા પાણીનાં નાળા છે જ. સાબરમતી નદી શુદ્ધ રહે એ માટે 1975ના રોજ રીવર પોલ્યુશન બોર્ડની રચના કરવામાં આવી હતી અને નદીમાં પોલ્યુશન થતું અટાવવા માટે કેટલાંક સૂચનો પણ થયાં હતા. એ સમયે નારણપુરાથી વાસણા સુએજ ટ્રીટમેન્ટ પ્લાન્ટ સુધી 132 ફૂટના રોડ પર 48થી 72ના વ્યાસની જોડતી ટૂંક સ્વીઅર લાઈન નાંખવાનો નિર્ણય કરાયો હતો અને ત્યારથી આજ સુધી સાબરમતી રીવરના નામે 800 કરોડથી વધુનો ખર્ચ મ્યુનિસિપાલિટી કરી ચુકી છે. છેલ્લે રીવરફ્રન્ટ બંધ થતાં નદીમાં 90 ટકા દુષિત પાણી આવતું અટકી શક્યું છે. જો રીવરફ્રન્ટના બન્યો હોત તો આજે પણ નદીમાં 36ની જગ્યાએ 46 ગરનાળાં હોત અને ગટરોનું તો ઠીક ફેક્ટરીઓનું દુષિત પાણી પણ નદીમાં જ ઠલવાતું રહેતું હોત! આમાં વળી નવું દુષણ ભળ્યું છે. નદી કિનારે બેસતા શહેરીજનો નદીમાં પ્લાસ્ટિકનો કચરો નાંખી રહ્યાં છે એટલું જ નહીં, બ્રીજ ઉપરથી પણ કચરો અવિરત નાંખવામાં આવી રહ્યો હોય છે. મ્યુનિસિપાલિટીએ દરેક બ્રીજ પર કુંભ મૂક્યા હતા પણ લોકો તેમાં કચરો નાંખવાને બદલે સીધો નદીમાં જ કચરો નાંખતા હતા. સફાઇ માટે જ્યાં સુધી નાગરિકો જાગૃત નહિ થાય ત્યાં સુધી કરોડો રૂપિયાનો ખર્ચ કરવા છતાં આ શહેરની શકલ નહિ બદલાય.એટલુજ નહિ હવે કાંકરીયા ખાતે પણ પાણીની બોટલો પાણીમાં નાખવામાં આવી રહી છે.મ્યુનિ.એ સફાઇનો કરોડો રુપિયાનો કોન્ટ્રાક્ટ આપ્યો હોવા છતા આ સ્થીતિ છે.